b'\n_START_ARTICLE_\nEttersp\xc3\xb8rselens krysspriselastisitet\n_START_PARAGRAPH_\nEttersp\xc3\xb8rselens krysspriselastisitet, ofte bare kalt krysspriselastisitet, er i konsumentteori et m\xc3\xa5l p\xc3\xa5 hvor responsiv, eller elastisk, ettersp\xc3\xb8rselen etter et gode er n\xc3\xa5r prisen p\xc3\xa5 et annet gode endres (alt annet like). Ettersp\xc3\xb8rselens krysspriselastisitet er et relativt m\xc3\xa5l, n\xc3\xa6rmere bestemt hvor mange prosent ettersp\xc3\xb8rselen etter godet endres n\xc3\xa5r prisen p\xc3\xa5 det andre godet endres med \xc3\xa9n prosent._NEWLINE_Dersom krysspriselastisiteten mellom to goder er negativ, kalles godene komplement\xc3\xa6re. Komplement\xc3\xa6re goder er typisk goder som konsumeres sammen, slik som kj\xc3\xb8ttkaker og brun saus. En pris\xc3\xb8kning p\xc3\xa5 det ene det derfor andre mindre attraktivt \xc3\xa5 konsumere det andre ogs\xc3\xa5._NEWLINE_Varer med positiv krysspriselastisitet kalles substitutter. \xc3\x98kt pris p\xc3\xa5 det ene f\xc3\xb8rer da til at man skifter over til det andre. Is og sjokolade kan v\xc3\xa6re eksempler p\xc3\xa5 substitutter._NEWLINE_De langt fleste goder er imidlertid hverken substitutter eller komplementer til hverandre. Konsumet av de to godene skjer uavhengig av hverandre, og disse godene kalles derfor uavhengige goder. Uavhengige goder vil ha krysspriselastisitet (tiln\xc3\xa6rmet) lik null.'